Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 443

d) a szálláshelyszervező, -menedzselő specializációt felvett vizsgázónak a szálláshely menedzselés témakörben ismernie kell: — a szállodai és egyéb helyfejlesztés módszereit, — a szálláshelyek (szállodák) és az utazási irodák (más idegenforgalmi szervezetek) közötti kapcsolatok alakítását befolyásoló tényezőket, — a szálláshely-fejlesztési projekteket, — a szálláshely-gazdálkodás, ügyintézés és ügyvitel rendszerét, irányításának, menedzselésének módszerét. 4.5. A szóbeli szakmai záróvizsga részeként értelemszerűen számot kell adnia az alapismereti modulok keretében elsajátított általános gazdasági és kisvállalkozási, lélektani, jogi, pénzügyi-adózási, számviteli ismeretekről, kommunikációs készségekről is. 4.6. A szakmai vizsga tételeket az Ipari, Kereskedelmi és Idegenforgalmi Minisztérium adja ki. 1998/39. szám

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes